KALVARIJOS SAVIVALDYBĖS ADMINISTRACIJOS

DIREKTORIUS

DĖL KALVARIJOS SAVIVALDYBĖS GABIŲ IR TALENTINGŲ VAIKŲ, MOKINIŲ, KOLEKTYVŲ IR KOMANDŲ APDOVANOJIMO TVARKOS APRAŠO TVIRTINIMO

ĮSAKYMAS

2017 m. kovo 1 d. Nr. D-101

Kalvarija

Vadovaudamasi Lietuvos Respublikos vietos savivaldos įstatymo 18 str. 1 d., Lietuvos Respublikos švietimo įstatymo 58 str. 2 d. 1 p.,

t v i r t i n u Kalvarijos savivaldybės gabių ir talentingų vaikų, mokinių, kolektyvų ir komandų apdovanojimo tvarkos aprašą (pridedama).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Direktorė	Jurgita Čerkauskienė

PATVIRTINTA

Kalvarijos savivaldybės administracijos

direktoriaus 2017 m. kovo 1 d.

įsakymu Nr. D-101

KALVARIJOS SAVIVALDYBĖS GABIŲ IR TALENTINGŲ VAIKŲ, MOKINIŲ, KOLEKTYVŲ IR KOMANDŲ APDOVANOJIMO TVARKOS APRAŠAS

1. Kalvarijos savivaldybės gabių ir talentingų vaikų, mokinių, kolektyvų ir komandų apdovanojimo (toliau – Apdovanojimo) tvarkos aprašas (toliau – Aprašas) reglamentuoja Apdovanojimo tikslus, kandidatus, kandidatų atrankos kriterijus ir Apdovanojimo organizavimą.

2. Apdovanojimo tikslai:

2.1. išsiaiškinti gabius ir talentingus vaikus, mokinius;

2.2. skatinti ir plėtoti gabių ir talentingų vaikų, mokinių ugdymo(si) motyvaciją;

2.3. apdovanoti:

2.3.1. vaikus, mokinius už individualius akademinius, meninius, sporto pasiekimus;

2.3.2. kolektyvus ir komandas už akademinius, meninius ir sporto pasiekimus.

3. Apdovanojimas organizuojamas kiekvienais metais Gabių ir talentingų vaikų, mokinių, kolektyvų ir komandų apdovanojimo šventės metu.

4. Apraše vartojamos sąvokos:

4.1. kandidatas – vaikas, mokinys, kolektyvas, komanda;

4.2. gabus vaikas, mokinys – vaikas, mokinys, galintis greitai, efektyviai įgyti žinių ir mokėjimų, juos pritaikyti naujoms problemoms spręsti, labai gerai (9 ir 10 balų metiniuose trimestruose (pusmečiuose) mokytis iš prigimties, jų kūrybiškumo ir intelektinių gebėjimų lygis yra labai aukštas;

4.3. talentingas vaikas, mokinys – vaikas, mokinys, turintis ypatingų gebėjimų, kurie pasiekimais pasireiškia vienos ar kelių mokslo, meno ar sporto srityse;

4.4. kolektyvas – šokių, dainavimo, muzikos ar kita grupė, teikiama bendram Apdovanojimui;

4.5. komanda – sportininkų grupė teikiama bendram Apdovanojimui;

4.6. olimpiada, konkursas – vaikų, mokinių mokslinės ir meninės varžybos;

4.7. čempionatas, pirmenybės, žaidynės – sporto renginys, kuriame sportininkai, jų komandos varžosi, rungiasi tam tikroje sporto šakoje;

4.8. prizinė vieta – 1, 2, 3 vietos nacionaliniuose, tarptautiniuose renginiuose (olimpiadose, konkursuose, čempionatuose, varžybose);

4.9. kandidato praėjusių mokslo metų mokomųjų dalykų metiniuose trimestruose (pusmečiuose) yra 9, 10 balai.

5. Kandidatais gali būti Kalvarijos savivaldybės bendrojo ugdymo, Kalvarijos vaikų lopšelio-darželio- „Žilvitis“, Kalvarijos meno mokyklos, Kalvarijos sporto centro vaikai, mokiniai (l. gerai besimokantys), komandos ir kolektyvai, laimėję prizines vietas tarptautinio arba nacionalinio lygmens konkursuose, olimpiadose ar kituose renginiuose.

6. Švietimo įstaigos, Kalvarijos sporto centras Kalvarijos savivaldybės administracijos vyriausiajam specialistui ryšiams su visuomene, žiniasklaida ir užsieniu kasmet lapkričio 1 dienai pateikia užpildytą Kalvarijos savivaldybės tarybos 2010 m. lapkričio 25 d. sprendimu Nr. T-73-40 patvirtintos Kalvarijos savivaldybės apdovanojimų ir sveikinimų teikimų tvarkos 1 priedą – Rekomendacija Kalvarijos savivaldybės padėkoms, sveikinimo raštams ir dovanoms teikti.

7. Už Apdovanojimui teikiamų kandidatų duomenų tikrumą ir teisingumą atsako juos pateikę asmenys.

8. Savivaldybės administracijos direktoriaus įsakymu sudaryta komisija (toliau – Komisija) atrenka Apdovanojimo dalyvius per 10 darbo dienų nuo kandidatų pateikimo datos ir nustato, kurie dalyviai bus apdovanoti.

9. Apdovanojimą organizuoja Švietimo ir ugdymo skyrius.

10. Vaikų, mokinių, kolektyvų ir komandų, laimėjusių prizines vietas olimpiadose, konkursuose ir kt. renginiuose po 6 punkte nurodytos datos, rezultatai nukeliami į kitus metus.

11. Kilus neaiškumams dėl pasiekimų, Komisija gali prašyti, kad įstaiga pateiktų kandidatų pasiekimus įrodančių dokumentų kopijas.

12. Vaikai, mokiniai, juos rengę mokytojai, kolektyvai ir komandos, jų vadovai, treneriai apdovanojami Savivaldybės mero padėkos raštais, prizais, suvenyrais (dovanomis).

________________________